stanford-oval/wikipedia huggingface dataset:
גנזך אורות הסער
המבשרים ועשרת מסדרי האור

עשרת המבשרים כרתו ביניהם ברית שבועה להתענות בתופת, על מנת למנוע מאויביהם להיוולד מחדש. אך בכל פעם שאחד מהם בורח מהתופת, גם האויבים משתחררים. לאחר תקופת עינויים ארוכה, תשעה מהמבשרים בגדו במבשר העשירי, והותירו אותו להתענות בתופת לבדו.
אבירי האור הם בני אנוש שנקשרו לספרנים. אבירי האור נחלקו לעשרה מסדרים, כך שלכל מסדר מבשר פטרון, סוג שונה של ספרנים, ושתי כבילות (כוחות). אחת הכבילות חופפת עם המסדר שלפני, ואחת עם המסדר שאחרי.
בניגוד למבשרים, שכוחותיהם הייחודיים להם היו תלויים בכלי הנשק הייחודיים שהחזיקו (חרבות הכבוד), כוחותיהם של אבירי האור נבעו מהאידיאלים אליהם הם התחייבו (השבועות), ומהקשר בינם לבין הספרנים שנקשרו אליהם.
האידיאל הראשון שכל אבירי האור מתחייבים אליו הוא זהה: "חיים לפני מוות, כוח לפני חולשה, מסע לפני יעד". ישנם מסדרים בהם אין צורך באידיאלים נוספים, והאידיאל הראשון, אידיאל האור, מאפשר להם גישה מלאה לכוחות המסדר שלהם (הפרצים), וישנם מסדרים שהגישה אל הפרצים ואל הכוחות השונים של אבירי האור (כולל חרב הרסיס ושריון הרסיס), תלויה במספר האידיאלים אליהם התחייבו חברי המסדר. לדוגמה, מסדרי שועטי הרוחות, שוברי השחקים, קוראי האחרת, חרשי הכבלים, מעצבי הרצון ומרקדי הקצוות כוללים שבועות נוספות מעבר לאידיאל האור, לעומתם מסדר אורגי האור אינו כולל שבועות נוספות, אלא רק מחייב אמירת אמת כלשהי בעלת משמעות באופן חד פעמי.
| מסדר | פטרון | כוחות | סוג הספרנים | חברים ידועים במסדר | אידיאלים מעבר לאידיאל הראשון המשותף (אידיאל האור) |
| --- | --- | --- | --- | --- | --- |
| שועטי הרוחות | ג'זרזה'אלין (ג'זריאן, יזריזה, יאזיר) מבשר הכבוד | הדבקה, כבידה | ספרני כבוד | קאלאדין, טפט, לופן, לין, סיגזיל, כל חברי גשר ארבע מלבד רינארין, רליין, דאביד וסלע. |  "חיים לפני מוות, כוח לפני חולשה, מסע לפני יעד".  "אגן על אלה שאינם יכולים להגן על עצמם".  "אגן על אלו שאני שונא... (ישנו בדר"כ המשך התלוי בדובר)".  "אני מקבל את זה שיהיו אנשים שלא אוכל להגן עליהם". |
| שוברי שחקים | נאלאנ'אלין (נאלן, נין, נייל) מבשר הצדק | כבידה, חלוקה | ספרנים נעלים | סזת׳, נאלאן, הלארן |  "אני נשבע לרדוף אחר הצדק, לתת לו להוביל אותי עד שאמצא אידיאל מושלם יותר".  "אני נשבע לפעול על פי (חוק או רצון אדם מסוים). זוהי שבועתי".  השלמת מסע צדק עצמי.  הפיכה לחוק עצמו. |
| אבות אבק | צ'אנאראנאץ' (צ'אן-א-ראץ', צ'אנה) | חלוקה, שחיקה | ספרני אבק | מלאטה |  |
| מרקדי קצוות | ודלדו (ודל) | שחיקה, קידמה | ספרני טיפוח | ליפט, גודקה |  "אני אזכור את אלה שנשכחו".  "אני אקשיב לאלו אשר התעלמו מהם". |
| משגיחי אמת | פאיליאה | קידמה, תאורה | ספרן ערפל | ארְשְקאם (הגדם) |  |
|  |  | חיזוי העתיד, קידמה | ספרן ערפל ששונה על ידי סיא אנאט | רינארין קולין, רליין |  |
| אורגי אור | שאלאש (אש) מבשרת היופי | תאורה, התמרה | ספרני שקר/הנסתרים | שאלאן דאבאר, ואת'ה, בריל, אישנאה, שנינות (סיפנדריוס) | האידיאלים שלהם הם להגיד אמיתות, לא ברור בדיוק מה ההבדל בין הראשון לשני |
| קוראי האחרת | באטא'אלין (באטאר, באטא) מבשרת החכמה | התמרה, תזוזה | ספרני דיו | ג׳סנה קולין |  |
| מעצבי רצון | קאלאק (קלק) | תזוזה, לכידה | ספרני אור/נוודים | ונלי, ג'קסלים |  "אני אשחרר את אלה שנכלאו שלא בצדק". |
| שומרי אבן | טאלנאלאט'אלין (טאלן, טלנלט) מבשר המלחמה | לכידה, מתיחה | ספרני פסגות | זוּ |  |
| חרשי כבלים | אישי'אלין (אישאר, אישי) מבשר המזל האמת והמסתורין | מתיחה, הדבקה | אבי הסער, שומרת הלילה, האחאים | דאלינאר קולין, נאבאני קולין |  "אני אאחד".  "אני האחדות". |
הבלתי עשויים והמאוחדים

הבלתי עשויים הם תשעה ספרנים אדירים בעלי רמת מודעות משתנה, משרתיו של שנאה. לפי חשד של שאלאן בעבר היו בני אנוש.
| שם | יכולת |
| --- | --- |
יליג נאר "רוח ההרס".: נותן את כל עשר הכבילות ליצור שבולע את האבן שבה הוא כלוא.
סיא אנאט "לוקחת הסודות": משחיתה ספרנים ומשנה אותם, לא תמיד עם כוונה. הופקדה על ידי שנאה לשמור על שער השבועה בקולינאר ולהרוג את כל מי שיעבור בו, אם כי בגדה בו ובמקום להרוג את שאלאן, קאלאדין ואדולין היא העבירה אותם לצללעולם. לא בהכרח רעה.
נרגאול: משרה תאוות קרב. זמן רב שכן באלת'קאר והעניק ללוחמים האלת'ים את "להיטות הקרב" האופיינית להם. חסר מודעות. נכלא באבן חן על ידי דאלינר קולין.
מואלך: מעניק לאנשים הצצות לעתיד, לרוב לקראת מותם, מה שנתפס לרוב כ"קדחת מוות". חסר מודעות.
אשרטמרן "לב המשתה": מפיץ תאוות תענוגות. חסר מודעות.
רי-שפיר "אם חצות": יוצרת מפלצות העשויות מצל ושמן הנקראים "מהויות חצות". חיקויים אפלים לדברים שראתה או ספגה את תוכה.
בא-אדו-מישראם: מעניקה צורות של כוח, ככל הנראה חכמה ביותר, והמפקדת של האויב, כליאתה גרמה לשעבוד מוחם והפיכתם לעבדים של כל המזמרים מלבד המאזינים (פרשנדים).
דאי-גונרת'יס "הדייג השחור": לא ידוע.
צ'מואריש "אם האבק": לא ידוע
המאוחדים הם קבוצת מזמרים בני אלמוות המחולקים לתשע קבוצות, אחת לכל פרץ. שנאה הפך את המאוחדים לבני אלמוות על ידי כך שכל פעם שמאוחד נהרג הוא חוזר בכך שהוא משתלט על גופו של מזמר. לכל אחד מתשעת סוגי המאוחדים יש פרץ יחיד (בניגוד לשניים לכל מסדר אבירי אור), בו הם שולטים באופן מלא. כל חזרה לחיים של המאוחדים שורפת את נשמתם יותר, עד שבשלב מסוים הם משתגעים ואינם מתקשרים באופן בסיסי עם סביבתם.
רשימה חלקים של המאוחדים והפרצים שלהם:
שמימיים - כבידה.
שוכני מעמקים - לכידה.
מועצמים - קידמה.
אין קבוצת מאוחדים המשתמשים בפרץ ההדבקה כיוון, לדברי אחת מהמלומדות שלהם, שהדבקה אינה פרץ אמיתי, כיוון שאינה משותפת לכבוד ולטיפוח.
עיבודים > סרט

באוקטובר 2016, זכויות יקום הקוסמייר כולו נקנו על ידי DMG Entertainment.
פטריק מלטון ומרקוס דנסטן נשכרו כתסריטאים. מייסד DMG, דן מינץ, ייצר את הסרט, כאשר סנדרסון וג'ושוע בילמס משמשים כמפיקים בפועל. כרגע אין תאריך יציאה לאור צפוי.
עיבודים > משחק

ב-2 במרץ 2018 שוחרר משחק VR בשם "דרך המלכים: הבריחה מהמישורים המנופצים" (The Way of Kings: Escape the Shattered Plains) על ידי Arcturus VR.
הערות שוליים

↑  chief, The Way of Kings Prime, Brandon Sanderson, ‏2020-07-07 (באנגלית אמריקאית)
↑  Oathbringer Glasgow signing - Arcanum, wob.coppermind.net (באנגלית)
1 2  Oathbringer Glasgow signing - Arcanum, wob.coppermind.net (באנגלית)
↑  Lang, Brent (2016-10-27). "DMG Nabs Rights to Brandon Sanderson's 'Cosmere' Book Universe in Massive Deal (EXCLUSIVE)". Variety (באנגלית אמריקאית). נבדק ב-2018-11-29.
| --- | --- |
בקרת זהויות :  LCCN: no2010147978  MusicBrainz: 96747c3c-7358-4dc7-890c-00061021e89a  VIAF: 184585168   WorldCat (עם VIAF): 184585168
רשת (מתמטיקה)

בטופולוגיה, רשת היא מערכת של נקודות המכלילה את מושג הסדרה. כפי שסדרה במרחב X היא למעשה פונקציה מקבוצת המספרים הטבעיים אל X, כך רשת היא פונקציה אל המרחב המוגדרת על קבוצה מסודרת חלקית בה לכל שני איברים יש חסם עליון (ראה בהמשך). על רשתות אפשר להגדיר את מושג ההתכנסות, המכליל את ההתכנסות של סדרות. את המושג הגדירו Moore ו-Smith ב-1922.
הצורך ברשתות נובע מכך שסדרות אינן חזקות מספיק על-מנת לתפוס מושגים טופולוגיים כלליים. לדוגמה, אם X,Y הם מרחבים טופולוגיים ו- \ f:X\rightarrow Y פונקציה רציפה, אז התמונה תחת f של סדרה מתכנסת ב-X היא סדרה מתכנסת ב-Y. התכונה האחרונה מספיקה כדי להבטיח את הרציפות של f אם X,Y מקיימים את תכונת המניה הראשונה, אבל לא במקרה הכללי. בניגוד לכך, הרציפות של f שקולה לכך שהיא מעבירה כל רשת מתכנסת לרשת מתכנסת.
הכללה אחרת למושג ההתכנסות עושה שימוש במסננים.
הגדרה

קבוצה עם יחס סדר חלקי היא קבוצה מכוונת, אם לכל שני איברים a,b יש חסם עליון, כלומר c כך ש- \ a,b\leq c. המספרים הטבעיים הם קבוצה מכוונת, אבל בניגוד להם הסדר על קבוצה מכוונת אינו צריך להיות ליניארי.
רשת במרחב טופולוגי X היא פונקציה מקבוצה מכוונת אל X. כמו במקרה של סדרות, מתייחסים אל הקבוצה המכוונת כאל קבוצת אינדקסים, כך שאפשר לדבר על "האיבר הנמצא במקום  \ \alpha " לכל  \ \alpha  בקבוצה המכוונת.
הדוגמה הפשוטה ביותר לרשת (אינסופית) היא סדרה. הדוגמה הבאה מסבירה את האפקטיביות של רשתות בטופולוגיה הכללית: עבור נקודה x במרחב טופולוגי X, נתבונן באוסף הסביבות הפתוחות של x, ביחס להכלה ההפוכה (סביבה אחת "גדולה" מרעותה אם היא מוכלת בה). זוהי קבוצה מכוונת, משום שהחיתוך של כל שתי סביבות פתוחות הוא סביבה פתוחה ("גדולה" משתי הסביבות המקוריות). לפיכך, אם בוחרים בכל סביבה U של x נקודה  \ x_{U}\in U, מתקבלת רשת, שהנקודות שלה, כביכול, הולכות ומתקרבות אל x. את ההתכנסות של רשתות מגדירים כך שרשתות מסוג זה תתכנסנה. (דוגמה זו מציגה גם את התפקיד המפורש כמעט שמשחקת אקסיומת הבחירה בטופולוגיה כללית).
גבולות של רשתות

אם (xα) היא רשת מקבוצה מכוונת D אל המרחב X, ואם U תת-קבוצה של X, אומרים שהרשת "ב-U לבסוף" אם קיים  \ \alpha \in D כך שלכל  \ \beta \geq \alpha  מתקיים  \ x_{\beta }\in U. אומרים שהרשת מתכנסת אל x (או ש-x היא גבול של הרשת) אם לכל סביבה U של x, הרשת ב-U לבסוף.
אם נתון בסיס לטופולוגיה, הרשת (xα) מתכנסת לנקודה x אם ורק אם היא נמצאת לבסוף בכל קבוצת בסיס ש-x שייך אליה.
אומרים שרשת (xα) "נמצאת ב-U לעיתים קרובות", אם לכל  \ \alpha \in D קיים  \ \beta \geq \alpha  כך ש- \ x_{\beta }\in U. אם הרשת נמצאת בכל סביבה של נקודה x לעיתים קרובות, אז x דבוקה לרשת. כל נקודת גבול דבוקה לרשת, אבל ההפך אינו נכון.
תכונות

בזכות רשת הסביבות של נקודה, ניתן לתרגם כמעט כל תכונה טופולוגית לשפת הרשתות והגבולות שלהן. להלן כמה דוגמאות מרכזיות.
פונקציה  \ f:X\rightarrow Y היא רציפה אם ורק אם לכל רשת  \ (x_{\alpha }) המתכנסת לנקודה x, גם  \ f(x_{\alpha }) מתכנסת ל- \ f(x).
במרחב האוסדורף, לכל רשת מתכנסת יש גבול יחיד. גם ההפך נכון: אם לכל רשת מתכנסת יש גבול יחיד, המרחב הוא האוסדורף. (לעומת זאת, התכונה "לכל סדרה מתכנסת יש גבול יחיד" חלשה יותר; מרחבים המקיימים אותה נקראים מרחבי-US; ראה סדרה מתכנסת).
הסגור של קבוצה A במרחב X שווה לאוסף הגבולות של רשתות ב-A (ולכן קבוצה A היא סגורה אם ורק אם היא מכילה את כל הגבולות לרשתות מתכנסות של נקודות ממנה).
אוסף הנקודות הדבוקות לרשת שווה לאוסף הגבולות של תת-הרשתות המתכנסות שלה (תת-רשת היא רשת המוגדרת על תת-קבוצה של הקבוצה המכוונת של האינדקסים, שהיא קבוצה מכוונת בזכות עצמה).
רשת מתכנסת, אם ורק אם כל תת-רשת שלה מתכנסת.
המרחב X קומפקטי אם ורק אם לכל רשת ב-X יש נקודה דבוקה, אם ורק אם לכל רשת יש תת-רשת מתכנסת (החלפת רשת בסדרה נותנת כאן שתי תכונות שונות: מרחב שבו לכל סדרה יש נקודה דבוקה הוא קומפקטי מנייתית, ומרחב שבו לכל סדרה יש תת-סדרה מתכנסת הוא קומפקטי סדרתית; שתי התכונות שקולות אם למרחב יש תכונת המניה הראשונה).
לרשת במרחב מכפלה יש גבול אם ורק אם לכל היטל שלה יש גבול (אבחנה זו מספקת הוכחה מהירה למשפט המכפלה של טיכונוף).
אלדברה

אטול אלדברה (באנגלית וצרפתית: Aldabra) בסיישל הוא אטול האלמוגים השני בגודלו בעולם מעל פני הים, אחרי קיריטימטי באוקיינוס השקט. האטול נמצא באוקיינוס ההודי כ-420 ק"מ צפונית למדגסקר וכ-1,150 ק"מ דרומית-מערבית לוויקטוריה, בירת סיישל. האטול אינו מיושב למעט על ידי מדענים וחוקרים והגישה אליו לתיירים מוגבלת ביותר. ב-1982 הוא הוכרז כאתר מורשת עולמית.
גאוגרפיה

אורכו של האטול כ-34 ק"מ, רוחבו 14.5 ק"מ והוא נישא לגובה של עד 8 מטר מעל פני הים. שטח היבשה באטול הוא 155.4 קמ"ר, והלגונה שבמרכזו מכסה שטח של 224 קמ"ר. הלגונה מושפעת ממשטר גאות שמתאפיין בהבדלים של שניים עד שלושה מטרים בגובה פני הים, וכשני שלישים משטחה נחשפים לחלוטין בעת השפל.
האטול מורכב מטבעת שבה ארבעה איים עיקריים שרוחבם הממוצע הוא כ-2 ק"מ. "האי הדרומי" (או "גראן טר" - Grand Terre) משתרע על שטח של 116.1 קמ"ר, מלבר (Malabar) או "האי המרכזי" מכסה שטח של 26.8 קמ"ר, פיקאר (Picard) או "האי המערבי" משתרע על שטח של 9.4 קמ"ר, ושטחו של האי הקטן ביותר - פולימניאלי או פולימני (Polymnieli או Polymnie) הוא 4.75 קמ"ר בלבד. בנוסף יש באטול כארבעים איים קטנים וסלעים, רובם בשטח הלגונה.
טמפרטורת המקסימום נעה בין 31ºC בדצמבר ל-22ºC באוגוסט, וכמות המשקעים עומדת על ממוצע שנתי של 1,100 מ"מ, אשר יורדים בעיקר בעונת המונסון הנושב מצפון-מערב בין נובמבר למרץ. ביתר חודשי השנה הרוחות השולטות באטול נושבות מכיוון דרום-מזרח.
היסטוריה

הסברה היא כי האטול היה ידוע לערבים כבר במאה ה-9 ואלה העניקו לו את השם "אל חאדרה", שהשתבש במשך השנים לשמו הנוכחי. ב-1511 ביקרו במקום ספנים פורטוגזים ובאמצע המאה ה-18 הוא היה לחלק מהמושבה הצרפתית של ראוניון. ב-1810 היה האטול תחת שליטת בריטניה, ובתקופה זו התגוררו בו מהגרים מסיישל, אשר הקימו יישוב בקצה הדרום-מערבי של האי פיקאר. כיום משמש המקום למגורי חוקרים וצוות הניהול של האטול, הנמצא מאז 1979 באחריותה של קרן האיים של סיישל. ב-1966 תכננו השלטונות הבריטיים להקים מנחת מטוסים באטול, כדברי שר ההגנה הבריטי דאז:
"As I understand it, the island of Aldabra is inhabited - like Her Majesty's Opposition Front bench - by giant turtles, frigate birds and boobies. Nevertheless it may well provide useful facilities for aircraft."
"כפי שאני מבין, האי אלדברה מיושב - בדומה לספסלי האופוזיציה הקדמיים של הוד מלכותה - בצבי ענק, ציפורים ממשפחת הפרגטיים וציפורי ים. עם זאת, הוא עשוי בהחלט להיות שימושי כמתקן למטוסים."
אולם התוכנית משכה את תשומת הלב הבינלאומית, ולבסוף הממשלה הבריטית נטשה אותה.
חי וצומח

אטול אלדברה תואר על ידי חוקר הטבע דייוויד אטנבורו כאחד מפלאי העולם. בידודו והתנאים הקשים יחסית להתיישבות בני אדם סייעו להשתמרותו במצבו הטבעי.
האטול הוא ביתם של יותר מ-100,000 צבי ענק (Giant tortoise) ממשפחת הצבים יבשתיים, וזהו ריכוזם הגדול בעולם. עוד מצויים בו פרטים של צב הים הירוק, צבי ים קרניים, סרטן הקוקוס ומינים רבים של עופות, ביניהם רליתיה לבנת צוואר, עוף חסר יכולת מעוף ממשפחת הרליתיים. באטול יש יונק אנדמי אחד: עטלף שועל-מעופף אלדברה.
הערות שוליים

1 2  אתר Aldabra Marine Programme
צב ענק באלדברה
צב ים ירוק.
ראש ממשלת יוון

| --- | --- |


 איוש נוכחי:  קיריאקוס מיצוטאקיס
 תאריך כניסה לתפקיד:  8 ביולי 2019
 דרכי מינוי:  ממונה על ידי הנשיא
 תחום שיפוט:  יוון יוון
 כפוף:  נשיא יוון
 מעון:  אחוזת מקסימוס
 מושב המשרה:  אתונה
 ייסוד המשרה:  13 בינואר 1822 
 http://www.primeminister.gov.gr/english/
 
אחוזת מקסימוס
ראש הממשלה של הרפובליקה ההלנית (ביוונית: Πρωθυπουργός της Ελληνικής Δημοκρατίας, Pro̱thypourgós ti̱s Elli̱nikí̱s Di̱mokratías) או בקיצור ראש ממשלת יוון הוא המשרה הפוליטית הבכירה ביותר ביוון. ראש המדינה של יוון הוא נשיא יוון, אך בדומה למדינת ישראל הנשיא מחזיק בסמכויות סמליות וייצוגיות ואילו ראש הממשלה עומד בראש הרשות המבצעת ובראש ממשלת יוון.
מעונו הרשמי של ראש ממשלת יוון (אך לא מקום מגוריו) הוא אחוזת מקסימוס, הנמצאת במרכז אתונה.
ראש ממשלת יוון הנוכחי הוא קיריאקוס מיצוטאקיס.
דרכי מינוי

ראש הממשלה מתמנה לתפקיד באופן רשמי על ידי נשיא יוון. אך נבחר בבחירות עקיפות – העם בוחר את הנציגים לפרלמנט ההלני, והנשיא מטיל את הרכבת הממשלה על מנהיג המפלגה הגדולה ביותר בפרלמנט.
על פי סעיף 37 של חוקת יוון, הנשיא ימנה את מנהיג המפלגה בעלת הרוב בפרלמנט ההלני. אם לאף מפלגה אין את הרוב המוחלט, הנשיא יעניק למנהיג המפלגה בעלת רוב יחסי (ריבוי) כ-50 נציגים נוספים על מנת להבטיח יציבות שתאפשר לאותו מנהיג את האפשרות להרכיב ממשלה שתהנה מאמון הפרלמנט.
אם אפשרות זו לא ניתנת לקביעה, יודיע הנשיא על נתינת הבונוס של 50 הנציגים הנוספים למנהיג המפלגה השנייה בגודלה בפרלמנט, ואם גם זה לא מצליח הבונוס יועבר אל מנהיג המפלגה השלישית בגודלה בפרלמנט. כל בונוס כזה יהיה בתוקף במשך שלושה ימים.
סמכויות

החוק היווני מקנה לראש הממשלה את מרב סמכויות השלטון הביצועיות, על אף שנשיא יוון מוגדר בחוק כראש המדינה.
ראש ממשלת יוון הוא בעל הכוח העיקרי בפוליטיקה של יוון והוא מנהל את ממשלת יוון. כמו כן, כל מפלגה בפרלמנט ההלני רשאית להציע הצבעת אמון בממשלה, ואם אין מספיק תמיכה בממשלה במהלך ההצבעה, הממשלה נופלת ועל ראש הממשלה להתפטר.
ראש הממשלה ממנה את השרים ומנהל את הממשלה.
אחראי על קביעת מדיניות הממשלה וקידומה בפרלמנט.
ראש הממשלה מייצג את יוון ביחסים בינלאומיים, משתתף בפסגות בינלאומיות ומנהל משא ומתן עם מנהיגים זרים.
למרות שהנשיא הוא המפקד העליון באופן רשמי, בפועל ראש הממשלה הוא זה שקובע את המדיניות הביטחונית של יוון ומנהל את הכוחות המזוינים.
ראש הממשלה רשאי להכריז על מצב חירום לאומי.
לאחר שהפרלמנט מאשר חוק, ראש הממשלה חותם עליו ומאשר את פרסומו.
השבעה

לפני כניסתו לתפקיד, ראש הממשלה מושבע בארמון הנשיאות. עד 2015, כל ראשי הממשלה הושבעו ידי הארכיבישוף הראשי של אתונה, בטקס דתי. הארכיבישוף מתחיל את ההשבעה עם כמה תפילות, ביניהן קיריה, ולאחר מכן ראש הממשלה הנבחר מניח את ידו על הביבליה.
אלכסיס ציפראס הוא ראש ממשלת יוון הראשון שהצהיר על עצמו כאתאיסט והיה לראש הממשלה הראשון שלא הושבע בטקס השבעה דתי ומסורתי. הוא הושבע על ידי הנשיא קרולוס פפוליאס במקום הארכיבישוף של אתונה.
ראשי ממשלת יוון (1974 ואילך)

| מס"ד | שם | כהונה | מפלגה |
| --- | --- | --- | --- |
| 1 | קונסטנדינוס קרמנליס | 24 ביולי 1974 – 10 במאי 1980 | דמוקרטיה חדשה |
| 2 | גאורגיוס ראליס | 10 במאי 1980 – 21 באוקטובר 1981 | דמוקרטיה חדשה |
| 3 | אנדראס פפנדראו | 21 באוקטובר 1981 – 2 ביולי 1989 | התנועה הסוציאליסטית הפאן-הלנית |
| 4 | צאניס צאנטאקיס | 2 ביולי 1989 – 12 באוקטובר 1989 | דמוקרטיה חדשה |
| - | יואניס גריוואס | 12 באוקטובר 1989 – 23 בנובמבר 1989 (ראש ממשלת מעבר) | עצמאי |
| 5 | קסנופון זולוטאס | 23 בנובמבר 1989 – 11 באפריל 1990 | עצמאי |
| 6 | קונסטנדינוס מיצוטאקיס | 11 באפריל 1990 – 13 באוקטובר 1993 | דמוקרטיה חדשה |
| (3) | אנדראס פפנדראו | 13 באוקטובר 1993 – 22 בינואר 1996 | התנועה הסוציאליסטית הפאן-הלנית |
| 7 | קוסטס סימיטיס | 22 בינואר 1996 – 10 במרץ 2004 | התנועה הסוציאליסטית הפאן-הלנית |
| 8 | קוסטס קרמנליס | 10 במרץ 2004 – 6 באוקטובר 2009 | דמוקרטיה חדשה |
| 9 | יורגוס פפנדראו | 6 באוקטובר 2009 – 11 בנובמבר 2011 | התנועה הסוציאליסטית הפאן-הלנית |
| 10 | לוקאס פפדמוס | 11 בנובמבר 2011 – 16 במאי 2012 | עצמאי |
| - | פאנאגיוטיס פיקראמנוס | 16 במאי 2012 – 20 ביוני 2012 | עצמאי |
| 11 | אנטוניס סמאראס | 20 ביוני 2012 – 26 בינואר 2015 | דמוקרטיה חדשה |
| 12 | אלכסיס ציפראס | 26 בינואר 2015 – 27 באוגוסט 2015 (התפטר) | סיריזה |
| - | ואסיליקי ת'אנו-כריסטופילו | 27 באוגוסט 2015 – 21 בספטמבר 2015 (ראש ממשלת מעבר) | עצמאית |
| (12) | אלכסיס ציפראס | 21 בספטמבר 2015 – 8 ביולי 2019 | סיריזה |
| 13 | קיריאקוס מיצוטאקיס | 8 ביולי 2019 – מכהן | דמוקרטיה חדשה |
ראו גם

נשיא יוון
נדב איל

| --- | --- |

 לידה:  6 במרץ 1979 (בן 45) אנגליה, הממלכה המאוחדת 
 מדינה:  ישראל ישראל
 השכלה:  האוניברסיטה העברית בירושלים  בית הספר לכלכלה של לונדון 
 תקופת הפעילות:  מ-1997
 מעסיק:  ידיעות אחרונות
 בן או בת זוג:  תמר איש-שלום 
 מספר צאצאים:  3 
 קישורים חיצוניים
 פייסבוק:  NadavEyalDesk
 טוויטר:  Nadav_Eyal
 
נדב אשר אֱיָל (נולד ב-6 במרץ 1979) הוא עיתונאי, פרשן חדשות וסופר ישראלי, חתן פרס סוקולוב לעיתונות ובעל טור בכיר בקבוצת ידיעות אחרונות; בין מרץ 2010 לנובמבר 2020 היה עורך חדשות החוץ ב"חדשות 13".
חיים אישיים

איל נשוי לעיתונאית ומגישת החדשות תמר איש-שלום. לזוג שתי בנות ובן והם מתגוררים בגני תקווה. בן דודו הוא במאי הקולנוע אסף פולונסקי.
הוקרה לה זכה

בינואר 2012 בחר בו מגזין "פירמה" של "גלובס" לאחד ממאה האנשים המשפיעים בתקשורת לשנת 2011, בשל מה שהוגדר כחלקו ב"ליבוי המחאה החברתית".
בשנת 2017 זכה בפרס סוקולוב "על הישגים בולטים בתחום כתבות העומק בתקשורת האלקטרונית".
ספריו

המרד נגד הגלובליזציה, הוצאת ידיעות ספרים, 382 עמודים, 2018
איך הדמוקרטיה תנצח, רדיקל, 2023
הערות שוליים

↑  אורי אילון, כתבי גל"צ גויסו לערוצי הטלוויזיה החדשים, באתר הארץ, 2 בינואר 2002
↑  עומר כרמון, בריטניה מממנת לימודי עיתונאים ישראלים, באתר News1 מחלקה ראשונה, 16 ביולי 2007
↑  לי-אור אברבך, ‏העיתונאי נדב איל ימונה לעורך חדשות החוץ של ערוץ 10, באתר גלובס, 22 במרץ 2010
↑  שלמה מן, לשרת ולרצות, באתר העין השביעית, 27 בספטמבר 2012
↑  דוד אברהם‏, חוזר למעריב: נדב איל יכתוב ב"מוסף שבת", באתר וואלה, 19 בדצמבר 2012
↑   שנאה: מסע ללב האנטישמיות - הסרט המלא, באתר nana10‏, 7 באוקטובר 2014,(הקישור אינו פעיל, 4/1/2021)
↑  נועה פרייס‏, פרס סוקולוב: נדב איל, רונן ברגמן ואיתי אנגל בין הזוכים, באתר וואלה, 25 ביוני 2017
↑  נדב איל, ציוץ ברשת טוויטר, ‏25 בפברואר 2023
↑  ענת ביין-לובוביץ', ‏נדב איל מצמצם את עבודתו בחדשות 13 לטובת ידיעות אחרונות, באתר גלובס, 16 בנובמבר 2020
↑  אחרי אילה חסון ושרון גל: כוכב נוסף עוזב את רשת 13, באתר אייס, 2 במרץ 2023
↑  נדב איל, הרשימות השחורות של מפלגת נעם, באתר ynet, 22 בדצמבר 2022
↑  נדב איל, המסמכים חושפים: האנשים שמפלגת נעם מסמנת, באתר ynet, 23 בדצמבר 2022
↑   בר פלג, כיצד הפכה הקהילה הגאה לכוח המניע במחאה נגד ההפיכה?, באתר הארץ, 4 ביוני 2023
↑   בר פלג, בירושלים הפגינו בנימוס בצל אזהרות סרק מ"קפיטול 2", בתל אביב חסמו כבישים, באתר הארץ, 29 בדצמבר 2022
↑  גיל משעלי, ‏נדב איל ואוהד חמו יגישו תוכנית חדשה בקשת 12, באתר ‏מאקו‏, 30 במאי 2023
↑  קטע מתוך הספר החדש שלי, "איך הדמוקרטיה תנצח". באירוע במרכז רבין עם עמית סגל, בשבוע שעבר. עם מצוטט מעניין. | By נדב איל Nadav Eyal Facebook, נבדק ב-2024-05-28
↑   יסמין לוי, "עינב ונדב": הטינדר של קשת ממשיך להציג חילופי זוגות במלחמה, באתר הארץ, 5 באפריל 2024
↑  התפקיד היוקרתי החדש של נדב איל - ולא תאמינו איפה, באתר מעריב אונליין, 4 ביוני 2024
↑  נדב איל, אסף פולונסקי, בן דודי..., טוויטר, 15 במאי 2016
| --- | --- |
בקרת זהויות :  NLI: 987007580990105171  GND: 1205556486  ISNI: 0000 0004 9993 3803  LCCN: no2018176649  NKC: mzk20211099425  VIAF: 8147481272449240429   WorldCat (עם VIAF): 8147481272449240429
עוצבת יפתח

ערך זה עוסק בחטיבת שריון במילואים באוגדת הבשן. אם התכוונתם לחטיבת פלמ"ח וחטיבת קומנדו במילואים בעוצבת הבזק, ראו .
| --- | --- |
תג היחידה
תג היחידה
 בגלל הרוח, עד הניצחון
 פרטים
 מדינה:  ישראל ישראל
 שיוך:   צה"ל
 סוג:  חטיבת מילואים משוריינת
 בסיס האם:  מחנה ירדן
 אירועים ותאריכים
 תקופת הפעילות:  1970–הווה (כ־55 שנים)
 מלחמות:  מלחמת יום הכיפורים מלחמת לבנון השנייה מלחמת חרבות ברזל
 נתוני היחידה
 ציוד עיקרי:  טנקי מרכבה סימן 3
 פיקוד
 יחידת אם:   אוגדת הבשן
 יחידות בת:  גדוד 8108  גדוד 8112  גדוד 9232  גדחה"ן 9227  גדס"ם  פלס"ר 5351  פלחי"ק 7116
 מפקדים:  מפקדי החטיבה
עוצבת יפתח (חטיבה 679) היא חטיבת שריון במילואים של צה"ל השייכת לעוצבת הבשן בפיקוד צפון. החטיבה הוקמה בשנת 1970 על בסיס טנקי צנטוריון, ומוכרת במיוחד בשל חלקה בקרבות הבלימה והתקפת הנגד הישראלית ברמת הגולן במהלך מלחמת יום הכיפורים, החטיבה השתתפה בלחימה במהלך מלחמת לבנון השנייה והייתה חטיבת המילואים הראשונה שהוסבה לטנקי מרכבה סימן 3. בסיס האם של היחידה הוא מחנה ירדן הסמוך ליישוב חד נס.
היסטוריה > הקמת החטיבה

החטיבה הוקמה כחטיבה 679 בדצמבר 1970 במחנה מנסורה ליד יקנעם כחטיבת מילואים משוריינת, עם טנקי צנטוריון בעלי מנועי בנזין (שוט מטאור). חיילי החטיבה היו בעיקר חיילים שהשתחררו משירות סדיר בחטיבה 188 וחטיבה 7, וכן לוחמי נח"ל (ברובם מישיבות הסדר) שהוסבו בסוף שירותם הסדיר לשריון. בדצמבר 1971 התקיים האימון הראשון של החטיבה במחנה צאלים. החטיבה הספיקה לקיים עוד אימון נוסף יחיד לפני פרוץ מלחמת יום הכיפורים.
בסביבות יולי 1973 עברה החטיבה למחנה הקבע שלה ביפתח, ליד ראש פינה. המחנה טרם חובר לרשת החשמל והתחמושת עבור הטנקים של החטיבה הייתה באופן זמני במחנה פילון הסמוך.
היסטוריה > מלחמת יום כיפור

עם פרוץ המלחמה ב-6 באוקטובר 1973 כללה החטיבה 3 גדודים:
גדוד 57 בפיקוד משה הראל
גדוד 93 בפיקוד רן גוטפריד
גדוד 289 בפיקוד רפאל שפר
המח"ט, אורי אור, התמנה לתפקיד רק מספר חודשים לפני כן. בחצות הלילה הראשון למלחמה הגיעו הטנקים הראשונים של החטיבה לרמת הגולן והצטרפו לקרבות הבלימה בדרום ובמרכז הרמה, החל בקרב על נפח, והמשך בקרב על חושניה. החטיבה השתתפה בקרבות ההבקעה לסוריה, ובקרבות במובלעת הסורית.
בשנים שלאחר המלחמה, עברה החטיבה תהליך שיקום והתארגנות מחדש. כמו כן שונה מספרה ל-434. בשנות ה-90 עברה החטיבה הסבה למרכבה סימן 3.
היסטוריה > מלחמת לבנון השנייה

החטיבה בפיקוד גיל מעוז כללה 3 גדודים:
גדוד 8108 בפיקוד זיו אבן-חן
גדוד 9232 בפיקוד בני צימרמן
גדוד 8112 בפיקוד עמית חדד
החטיבה גויסה במהלך ה-4 באוגוסט 2006, במסגרת אוגדת נתיב האש בפיקוד ארז צוקרמן. ב-9 באוגוסט בשעות הערב נכנס גדוד זיו ללבנון, כשפניו למרג' עיון, ומתלווה אליו המח"ט גיל מעוז. עקב בעיות תיאום לא קיבל הגדוד לרשותו פלוגת חי"ר מחטיבה 724 השכנה כפי שתוכנן.
בכניסה למרג' עיון ספגו 2 טנקים מפלוגה ג' פגיעות מטילי נ"ט ומטעני חבלה. המג"ד עלה בקשר וקרא "היחלצות לאחור". כוונתו הייתה שפלוגה ב' תעלה למרג' עיון בדרך חלופית אולם פלוגה ב' פירשה זו באופן מילולי לחזור לישראל והחלו בנסיעה לכיוון מטולה. באופן תמוה יצאו עם הטנקים גם מ"פ ב' וסגנו, במקום להישאר עם הכוח מלפנים. בירידה ממרג' עיון בחזרה לכיוון מטולה התברר שקרתה תקלה לטנק המ"פ, והוא נגרר על-ידי הסמ"פ. במהלך התנועה דרומה של פלוגה ב' נפל טנק הסמ"פ בעת שגרר את טנק המ"פ לתעלה והיה צורך לחלצו. העיכוב שנגרם בשל מאמצי החילוץ, הביא להתגלות הכוח (שכלל טנק מ"פ נגרר על-ידי טנק 3א וטנק סמ"פ שנגרר על-ידי ה-D9) בשעות הבוקר של 10 באוגוסט לתצפיות של החזבאללה מאל-ח'יאם. על הכוח נורה מטח טילי נ"ט שגרם להריגתו של לוחם אחד ולפציעתם של כמה לוחמים אחרים ולהשבתת כל הטנקים. המג"ד ירד מהעיירה יחד עם פלוגה ג' לסייע בחילוץ והורה לסמג"ד להישאר בעיירה עם פלוגה א'. עקב חוסר הבנה הצטרפו אף הם למאמץ החילוץ, וכך נותר בעיירה רק המח"ט גיל מעוז, עם טנק ונגמ"ש.
בשעות הצהריים קיבל גדוד בני הוראה להיכנס ללבנון אך המג"ד בני צימרמן סירב להוביל את הגדוד, משום שחש כי אינו כשיר למשימה. מפקד האוגדה ארז צוקרמן הטיל את משימת הובלת הגדוד על המג"ד הקודם מוטי סעד, והמג"ד בני עבר לכהן כאיש צוות חמישי בטנק המג"ד. הגדוד נכנס אחר הצהריים כדי לחלץ את הטנקים הפגועים מעמק עיון, אך תפקד בקושי. בליל ה-10 באוגוסט היה אמור גדוד עמית שעד אז פעל תחת פיקוד חטיבה 724 לחבור למח"ט. הגדוד נערך למשימה אך זו בוטלה, לאחר שבמטכ"ל הוחלט שתנועת טנקים נוספים עלולים להחריף את המשבר עם סוריה. לבסוף חולץ המח"ט על ידי כוח מחטיבה 724 השכנה. לאחר המלחמה הודח המג"ד בני צימרמן, ובינואר 2007 הוחלט לקצר את כהונת המח"ט גיל מעוז (צעד שהתפרש כהדחה).
ביולי 2012 נערך טקס חנוכת מצפור ואתר מורשת בהר שיפון, הצופה לגזרת הלחימה הקשה של החטיבה במלחמת יום הכיפורים. ב-2015 זכתה החטיבה בפרס הרמטכ"ל ליחידות מצטיינות.
היסטוריה > מלחמת חרבות ברזל

במלחמת חרבות ברזל הטנקים של החטיבה פעלו להגן ולהילחם בכל מרחב רמת הגולן, החרמון והר דב.
בחודשים אוקטובר עד ינואר, גדוד 8108 בפיקוד בועז רוט ירד לעזה והשתתף בלחימה בצפון הרצועה תחת צק"ח של עוצבת חצי האש. הגדוד לחם בבית חאנון, בית לאהיא, אל-עטאטרה ושכונת א-סלאטין. לוחמי הגדוד חיסלו כ-100 מחבלים ללא אבדות לכוחות הגדוד.
במהלך חודש אפריל גויסה החטיבה מחדש תחת פיקוד אוגדה 99 יחד עם חטיבת כרמלי ותפסה את מסדרון נצרים במקום אוגדה 162 (חטיבת הנח"ל וחטיבה 401).